open-index/open-wikipedia-markdown huggingface dataset:
Game Gear

**Game Gear** — 8 ბირტიანი მეოთხე თაობის პორტატიული ვიდეო თამაშების კონსოლი, შექმნილი და გამოცემული კომპანია Sega-ს მიერ 1990 წლის 6 ოქტომბერს იაპონიაში, 1991 წლის აპრილში ჩრდილოეთ ამერიკასა და ევროპაში, 1992 წელს ავსტრალიაში. Game Gear კონკურენციას უწევდა Nintendo-ს Game Boy-ის, Atari-ის Atari Lynx-სა და NEC-ის TurboExpress-ს.

მასზე მუშაობა დაიწყო 1989 წელს, კოდური სახელით „Project Mercury“. 8kB ოპერატიული მეხსიერება და Texas Instruments SN76489-ის ხმის ჩიპი. გააჩნდა ფერადი ეკრანი 160 × 144 გაფართოებით, ფუნქციონირებისთვის ესაჭიროებოდა ექვსი ცალი AA ბატარეა (თამაშის რეჟიმში სამიდან ხუთ საათამდე). მას აგრეთვე შეეძლო Master System-ის თამაშების გაშვება სპეციალური გადამყვანის მეშვეობით. 

საერთო ჯამში კონსოლზე გამოიცა 300 თამაში, სისტემისთვის შეიქმნა რამდენიმე აქსესუარი, მათ შორის TV-ტუნერი, რომელიც თავსდებოდა კარტრიჯის სლოტში და კონსოლს ტელევიზორის ფუნქციას ანიჭებდა.

მიუხედავად მძლავრი ტექნიკური შესაძლებლობებისა, მან ვერ შეძლო Game Boy-სთვის კონკურენციის გაწევა კვების დაბალი ხარისხის, ორიგინალი თამაშების სიმცირისა და Sega-ს მხრიდან არასაკმარისი მხარდაჭერის გამო, 1996 წლის მარტის მონაცემებით, კონსოლის გაყიდვებმა 10.62 მილიონს მიაღწია. მისი წარმოება შეწყდა 1997 წლის 30 აპრილს. კონსოლის გაყიდვა საბოლოოდ შეწყდა 2001 წელს.

## თამაშები
## რესურსები ინტერნეტში
* Game Gear — SegaRetro
* Game Gear — Computing History
* Game Gear — Museum of Obsolute Media
* Game Gear  — Old-Computers

## სქოლიო
კატეგორია:1990 წელს წარმოდგენილი პროდუქტები
კატეგორია:მეოთხე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:სეგას კონსოლები
კატეგორია:Master System
კატეგორია:1990 წელი ვიდეო თამაშებში
კატეგორია:1990-იანების სათამაშოები
კატეგორია:2000-იანების სათამაშოები
Polybona Films

**Beijing Polybona Film Distribution Co. Ltd.**  (), აგრეთვე ცნობილი როგორც **Polybona Films** ან **Bona Film Group**) — ჩინური კინომწარმოებელი და დისტრიბუტორი კომპანია, რომლის შტაბ-ბინა მდებარეობს პეკინში. დაარსდა 1999 წელს. არის China Poly Group-ის შვილობილი კომპანია და ერთ-ერთი უმსხვილესი კინოდისტრიბუტორი ჩინეთში.

## რესურსები ინტერნეტში
კატეგორია:NASDAQ-ზე აღრიცხული კომპანიები
კატეგორია:ჩინეთის კინოკომპანიები
კატეგორია:1999 წელს დაარსებული მედიაკომპანიები
კატეგორია:1999 წელს დაარსებული ჩინური კომპანიები
კატეგორია:ჩინეთის კინოდისტრიბუტორი კომპანიები
Sony Pictures Motion Picture Group

**Sony Pictures Entertainment Motion Picture Group** (საზოგადოდ ცნობილი როგორც **Sony Pictures Motion Picture Group**, აბრევიატურა **SPMPG**, ყოფილი სახელწოდება **Columbia TriStar Motion Picture Group**) — ამერიკული კინომწარმოებელი და დისტრიბუტორი კომპანია, Sony Pictures Entertainment-ის დივიზია, დაარსებული Columbia TriStar Motion Picture Group-ის სახელწოდებით 1998 წელს, ჰოლივუდში. ამჟამინდელი სახელი მიიღო 2013 წელს.

## რესურსები ინტერნეტში
* Sony Pictures Movies 

## სქოლიო
კატეგორია:Columbia TriStar
კატეგორია:აშშ-ის გასართობი კომპანიები
კატეგორია:აშშ-ის კინოდისტრიბუტორი კომპანიები
კატეგორია:ამერიკული კინოკომპანიები
კატეგორია:Sony Pictures Entertainment
კატეგორია:1998 წელს დაარსებული გასართობი კომპანიები
კატეგორია:1998 წელს დაარსებული მედიაკომპანიები
კატეგორია:ტრანსნაციონალური კომპანიები
კატეგორია:Sony-ის შვილობილი კომპანიები
ჰაფთონი

**ჰაფთონი** () —  დაბა აზერბაიჯანში, ლენქორანის რეგიონის ლენქორანის რაიონში.  მოსახლეობის რაოდენობა — 2,685 კაცი.

## რესურსები ინტერნეტში
* 

კატეგორია:ლენქორანის რაიონის დაბები
ივანე გიორგბერიძე

**ივანე ალექსის ძე გიორგბერიძე** (დ. 25 ივლისი, 1906, ხონი — გ. 24 ოქტომბერი, 1994, თბილისი) — ქართველი აგრონომი. სოფლის მეურნეობის მეცნიერებათა კანდიდატი (1952), პროფესორი (1961), აფხაზეთის ავტონომიური რესპუბლიკის (1961) და საქართველოს მეცნიერებათა დამსახურებული მოღვაწე (1966).

## ბიოგრაფია
1934 წელს დაამთავრა მოსკოვის კ. ტიმირიაზევის სახელობის სასოფლო-სამეურნეო აკადემია. 1957 წლიდან იყო ქუთაისის სასოფლო-სამეურნეო ინსტიტუტის დირექტორი, 1959–1973 წლებში — საქართველოს სუბტროპიკული მეურნეობის ინსტიტუტის რექტორი, 1973–1992 წლებში — საქართველოს სასოფლო-სამეურნეო ინსტიტუტის მემცენარეობის კათედრის პროფესორ-კონსულტანტი. დაამუშავა დასავლეთ საქართველოს პირობებში საკონსერვო ბოსტნეულის აგროტექნიკური საკითხები. შეისწავლა მწვანე ბარდის ჯიშების აგროტექნიკა და დანერგა ისინი საქართველოში როგორც შუალედური კულტურები. მისი ავტორობითა და თანაავტორობით გამოყვანილი და სელექციურად გაუმჯობესებულია საკონსერვო ხილბოსტნეულის 23 ჯიში. მიღებული აქვს სახელმწიფო ჯილდოები.

## ლიტერატურა
კატეგორია:ქართველი აგრონომები
კატეგორია:დაბადებული 1906
კატეგორია:გარდაცვლილი 1994
კატეგორია:დაბადებული 25 ივლისი
კატეგორია:გარდაცვლილი 24 ოქტომბერი
ივანე
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:ხონის მუნიციპალიტეტში დაბადებულები
ჰორავენჯი

**ჰორავენჯი** () — სოფელი აზერბაიჯანში, ლენქორანის რეგიონის ლენქორანის რაიონში.   

## რესურსები ინტერნეტში
* 

კატეგორია:ლენქორანის რაიონის სოფლები
კავკასიური ციყვი

**კავკასიური ციყვი**, ანუ **სპარსული ციყვი** () — ძუძუმწოვარი ცხოველი ციყვისებრთა ოჯახისა. გვხვდება სამხრეთ-დასავლეთ აზიის ზომიერი სარტყლის ფართოფოთლოვან და შერეულ ტყეებში. 

როგორც ცნობილია, ეს სახეობა პირველად 1778 წელს იქნა აღწერილი იოჰან ფრიდრიხ გმელინის მიერ „Systema Naturae“-ის მე-13 გამოცემაში და რომ რეალურად პირველად აღწერა იოჰან ანტონ გულდენშტადტმა 1785 წელს.

სამუელ გრისვოლდ გუდრიხმა კავკასიური ციყვი აღწერა 1885 წელს: „მისი ფერი მორუხო-ყავისფერია, ხოლო ქვემოთ მოყვითალო-ყავისფერი“.

## გავრცელება და ჰაბიტატი 
კავკასიური ციყვის მშობლიური არიალია სამხრეთ-დასავლეთ აზია. გავრცელებულია თურქეთიდან, იმბროსიდან და ლესბოსიდან ირანამდე (სამხრეთ-დასავლეთით), ისრაელამდე და იორდანიამდე (სამხრეთით).

სახეობა ძირითადად ცხოვრობს ტყისპირა რაიონებში, სადაც დომინირებს მუხა, ფიჭვი და ფსტა, ზღვის დონიდან აღწევს 2000 მეტრს.  — ლიბანი, სირია, ისრაელი და იორდანია

## კონსერვაცია 
2008 წელს ჩატარებულმა მოკვლევამ დაადგინა, რომ სახეობა უხვადაა თურქეთში, თუმცა შემცირება შეინიშნება ლევანტის რეგიონში. 1993 წელს ისრაელში ჩატარებული მოკვლევის მიხედვით შესწავლილ ტერიტორიაზე სახეობა გადაშენების საფრთხესთან ახლოს მდგომი იყო. სახეობაზე ნადირობა აკრძალულია ცენტრალური სანადირო კომისიის მიერ, დაცულია ბერნის კონვენციითა და ევროკავშირის ჰაბიტატების დირექტივით.

## სქოლიო
კატეგორია:სახეობები საფრთხის გარეშე
კატეგორია:ციყვი
კატეგორია:საქართველოს წითელ წიგნში შეტანილი ცხოველები
კატეგორია:საქართველოს ძუძუმწოვრები
კატეგორია:აზერბაიჯანის ძუძუმწოვრები
თბილისის საცხოვრებელი სახლი (მ. წინამძღვრიშვილის 148)

**საცხოვრებელი სახლი მიხეილ წინამძღვრიშვილის N148-ში** — კულტურული მემკვიდრეობის უძრავი ძეგლი, საცხოვრებელი სახლი თბილისში. საცხოვრებელი სახლი აშენებულია XIX საუკუნის მიწურულს. შენობის სადარბაზოს შესასვლელში შესასვლელში მოზაიკის იატაკია, რომელშიც წარწერა - SALVE-ა ჩართული.

შენობა მთავარი ფასადით მიხეილ წინამძღვრიშვილის ქუჩაზე გამოდის. იგი სამსართულიანია, შელესილი და შეღებილიa. მის გეგმას ლათინური ასო U-ს ფორმა აქვს. მთავარ ფასადი სადაა და სიმეტრიული ღერძის მიმართ.

შენობის ფასადი რუსტირებულია. მისი ცენტრალური ნაწილი აქცენტირებულია სამივე სართულზე პილასტრებით, რომლებიც ისევეა დამუშავებული, როგორც ფასადის დანარჩენი ნაწილი. ფასადს ჰორიზონტალურად კი პროფილირებული კარნიზები გასდევს. ფასადი დანაწევრებულია ღიობების მკვეთრი რიტმით.

მისი პირველ სართულის რუსტიკა ხაოიანი ლესვით არის დამუშავებული, მეორე კი შედარებით დაბალი ღარიანი გლუვი ლესვით. მესამე უბრალოდ შელესილია. ღიობები სადაა, მხოლოდ II და III სართულებს აქვთ პროფილირებული საპირეები. ფასადზე ოთხი ლითონის აივანია, აქედან ორი პირველ, ხოლო ორი - მეორე და მესამე სართულზეა განლაგებული.

აივნები ლითონისაა, ჭედური ელემენტებით. ფასადი ბოლოვდება პროფილირებული კარნიზით, რომელსაც თავზე პარაპეტი აბოლოებს. პირველ სართულზე სადარბაზოში შესასვლელი ხის, ფრამუგიანი კარია, რომელიც შემკობილია ხის ორნამენტებითა და ლითონის ჭედური ელემენტებით. კარის მარჯვენა მხარეს ეზოში გასასვლელი გვირაბია.

ეზო ვიწროა და სიღრმეში წაგრძელებული. ეზოს ფასადებს პერიმეტრზე ხის შუშაბანდები გასდევს.

## რესურსები ინტერნეტში
*

## სქოლიო
კატეგორია:თბილისის არქიტექტურული ძეგლები
გიორგწმინდის ციხე

**გიორგწმინდის ციხე** — შუა საუკუნეების ხუროთმოძღვრების ძეგლი ხევში (ყაზბეგის მუნიციპალიტეტი); პირველი სადარაჯო კოშკი მდ. თერგზე. 

კოშკის ზედა ბაქანზე დანთებული კოცონით ატყობინებდნენ მტრის მოახლოებას მთელი ხეობის სიგრძეზე განლაგებულ სხვა კოშკებსა და თრუსოს ხეობის სათვალთვალოებს. გიორგწმინდის ციხე თერგის ზედა წელის გაყოლებით ერთმანეთთან აკავშირებდა სოფ. ხურთისისა და გორისციხის თავზე მდებარე კოშკებს. ციხის მშენებლობისას გამოყენებულია კლდის ბუნებრივი გამონაშვერები — 2 ვეებერთელა, ერთმანეთისკენ გადმოხრილი, კლდესმოწყვეტილი ლოდი შეერთებულია წყობის მცირე მონაკვეთის ჩაშენებით. ასე აქციეს იგი თავდაცვითი კოშკის ბუნებრივ კვარცხლბეკად. მეორე კოშკი ლოდებით მოფენილი ფერდობისკენ ჩაჭრილი კონცხის ნაპირას დგას. იგი საბჯენი კედლით გამაგრებულ კლდოვან მასივზეა აშენებული. აქვეა მომცრო ბაქანზე აგებული პატარა ეკლესიაც.

## ლიტერატურა
* შმერლინგი რ., დოლიძე ვ., თბილისიდან კავკავამდე, თბ., 1991.

კატეგორია:ყაზბეგის მუნიციპალიტეტის ციხესიმაგრეები
გირავნობის კანონი ერეკლე II-ისა

**გირავნობის კანონი ერეკლე II-ისა** — საგანგებო დადგენილება, რომელიც აწესრიგებდა აღა-მაჰმად-ხანისაგან 1795 წელს თბილისის აოხრებისა და დაწვის შემდეგ წარმოშობილ სადავო საკითხებს დაგირავებული სახლებისა და დუქნების თაობაზე. გამოსცა ერეკლე II-მ ქალაქის მოხელეთა „თანდასწრებით“, ითვალისწინებდა სახლის დამგირავებლის ვალის შემცირებას 1/4-ით. დამწვარი დაგირავებული დუქანი მოგირავნეს (კრედიტორს) უნდა აღედგინა, ხოლო დამგირავებელს სესხი სრულად გაესტუმრებინა. კანონი ხელს უწყობდა ქალაქის აღორძინებას.

## ლიტერატურა
*„საქართველოს ძველთაგან და ჩვეულებითად ქართველ მეფეთ დროთა შემოღებულნი სჯულნი“, მ.12, ი. დოლიძის გამოც., მის წგ.: საქართველოს ჩვეულებითი სჯული, თბ., 1960. 

კატეგორია:ძველი ქართული სამართალი
კატეგორია:თბილისის ისტორია
ერთხელ ჰოლივუდში

**„ერთხელ ჰოლივუდში“** () — 2019 წლის ამერიკული კომედიურ-დრამატული ფილმი, რომლის რეჟისორი, სცენარის ავტორი და თანაპროდიუსერია კვენტინ ტარანტინო. ფილმი აწარმოა კომპანიებმა: Columbia Pictures, Bona Film Group, Heyday Films და Visiona Romantica. დისტრიბუცია გაუწია Sony Pictures Releasing-მა. „ერთხელ ჰოლივუდში“ ამერიკული და ბრიტანული კომპანიების ერთობლივი ნამუშევარია. მონაწილეობენ: ლეონარდო დიკაპრიო, ბრედ პიტი, მარგო რობი, ემილ ჰირში, მარგარეტ კუელი, ტიმოთი ოლიფანტი, ოსტინ ბატლერი, დაკოტა ფენინგი, ბრიუს დერნი და ალ პაჩინო.

სიუჟეტი მიმდინარეობს 1969 წელს, ლოს-ანჯელესში, ჰოლივუდის ოქროს ხანის მიწურულს, სადაც სატელევიზიო ვესტერნების ყოფილი ვარსკვლავი, რიკ დალტონი (ლეონარდო დიკაპრიო) და მისი დუბლიორი, კლიფ ბუთი (ბრედ პიტი) ცდილობენ იპოვონ თავიანთი ადგილი კინოინდუსტრიის სწრაფად ცვალებად სამყაროში.

2017 წელს დაანონსებული „ერთხელ ჰოლივუდში“ კვენტინ ტარანტინოს პირველი ფილმია, რომელიც პროდიუსირებული არ არის ჰარვი ვაინსტინისა და მისი კომპანიების, Miramax Films და The Weinstein Company-ის მიერ. ტარანტინომ ვაინსტინთან თანამშრომლობა გაწყვიტა მას შემდეგ, რაც ათეულობით ქალმა მსახიობმა დაადანაშაულა იგი სექსუალურ ძალადობაში. ფილმის გამოცემის უფლება მოიპოვა Sony Pictures-მა, რომელსაც მოუწია ტარანტინოს სხვადასხვა მოთხოვნების შესრულება. დიკაპრიო, პიტი, რობი და რამდენიმე მსახიობი გადაღებებს შეუერთდნენ 2018 წელს, იანვრისა და ივნისის თვეებს შორის. ძირითადი გადაღებები მიმდინარეობდა  2018 წლის 18 ივნისიდან 1 ნოემბრამდე, ლოს-ანჯელესში.

ფილმის პრიმიერა გაიმართა 2019 წლის 21 მაისს, კანის კინოფესტივალზე.„ერთხელ ჰოლივუდში“ კინოგაქირავებაში გამოვიდა 26 ივლისს, გაერთიანებულ სამეფოში — 14 აგვისტოს. ფილმმა კინოკრიტიკოსების შექება დაიმსახურა. საერთო განხილვების საიტ Rotten Tomatoes-ზე ფილმი ფლობს 85%-იან რეიტინგს.

## რესურსები ინტერნეტში
* 
* 
* 
* 
* 
* 

## სქოლიო
კატეგორია:2019 წლის ფილმები
კატეგორია:ინგლისურენოვანი ფილმები
კატეგორია:2010-იანი წლების კომედიურ-დრამატული ფილმები
კატეგორია:ამერიკული შავი კომედიური ფილმები
კატეგორია:ამერიკული კომედიურ-დრამატული ფილმები
კატეგორია:ბრიტანული ფილმები
კატეგორია:ბრიტანული შავი კომედიური ფილმები
კატეგორია:ბრიტანული კომედიურ-დრამატული ფილმები
კატეგორია:Columbia Pictures-ის ფილმები
კატეგორია:კვენტინ ტარანტინოს ფილმები
კატეგორია:Heyday Films-ის ფილმები
გირგალ-საჯიხვის ქედი

**გირგალ-საჯიხვის ქედი** — ქედი საქართველოში, ყვარლის მუნიციპალიტეტში. კახეთის კავკასიონის სამხრეთი განშტოება, მდინარეების ლოპოტისა და ინწობის (ალაზნის მარცხენა შენაკადები) წყალგამყოფი. იწყება კავკასიონზე საჯიხვისთავის მთასთან (2872 მ), მთავრდება სოფ. შაქრიანთან. ქედის ჩრდილოეთი მონაკვეთი საჯიხვის, ხოლო სამხრეთი გირგალის სახელითაა ცნობილი. აგებულია იურიული თიხაფიქლებითა და ქვიშაქვებით. გარდა საჯიხვისთავისა, ქედზე აღმართულია მთები: გირგალი, ქვათახევისთავი, ხერხემლისმაღალი და სხვა. ქედის კალთები ძლიერ დანაწევრებულია ხევ-ხეობებით, რომელთა შორის კარგად განვითარებული წყალგამყოფებია (პირჩიტა, მერქნისწვერი). გირგალ-საჯიხვის ქედის კალთები დაფარულია ფართოფოთლოვანი ტყით (ჭარბობს წიფელი). ჩრდილოეთ მონაკვეთის თხემზე სუბალპური და ალპური მდელოებია.

## ლიტერატურა
კატეგორია:კახეთის მხარის ქედები
სიმონ გირგოლავა

**სიმონ სიმონის ძე გირგოლავა** () (დ. 14 თებერვალი, 1881, თბილისი — გ. 25 იანვარი, 1957, ლენინგრადი) — რუსეთში მოღვაწე ქართული წარმოშობის სამხედრო ქირურგი, სამედიცინო სამსახურის გენერალ-ლეიტენანტი (1943), სსრკ მედიცინის მეცნიერების აკადემიის ნამდვილი წევრი (1944), სსრკ სახელმწიფო პრემიის ლაურეატი (1943), სსრკ მეცნიერების დამსახურებული მოღვაწე (1945). 

## ბიოგრაფია
1904 დაამთავრა პეტერბ. სამხ.- სამედ. აკადემია. ათეული წლების განმავლობაში ეწეოდა პედ. მოღვაწეობას, 1919–37 იყო ლენინგრადის (ახლანდ. სანქტ-პეტერბურგი) სამხ.-სამედ. აკად. ზოგადი ქირურგიის, 1937–57 – ამავე აკად. ჰოსპიტალური ქირურგიის კათედრის უფროსი, 1932-იდან – ლენინგრადის ტრავმატოლოგიისა და ორთოპედიის ინ-ტის სამეცნ. ხელმძღვანელი. მისი შრომები ეძღვნება უმთავრესად ნეიროქირურგიის, ქირურგ., ენდოკრინოლოგიის, ონკოლოგიის და სხვა პრობლემებს. მანვე დაამუშავა ჭრილობების კლასიფიკაცია. იყო II მსოფლიო ომის მონაწილე, საბჭ. არმიის მთ. ქირურგის მოადგილე (1941–45). 1942 მიენიჭა სამედ. სამსახურის გენ.-მ. წოდება. დაჯილდოებულია მრავალი ორდენითა და მედლით.

## ბიბლიოგრაფია
* Отморожение, Л., 1940; Учебник частной хирургии, 2 изд., т. 1–2, М., 1944; Огнестрельная рана, Л., 1956.

## ლიტერატურა
*Шейнис В. Н., Памяти С.С. Гирголава, «Вестник хирургии», 1957, т. 79, №8. 

კატეგორია:დაბადებული 14 თებერვალი
კატეგორია:დაბადებული 1881
კატეგორია:გარდაცვლილი 25 იანვარი
კატეგორია:გარდაცვლილი 1957
კატეგორია:ქართველი ქირურგები
ს
კატეგორია:რუსი ქირურგები
კატეგორია:საბჭოთა გენერალ-მაიორები
კატეგორია:წითელი ვარსკვლავის ორდენის კავალრები
კატეგორია:სანქტ-პეტერბურგში გარდაცვლილები
გლეოკაფსა

**გლეოკაფსა** () — ლურჯ-მწვანე წყალმცენარეთა () გვარი. უმეტესად გვხვდება მიკროსკოპული, 2–8 უჯრედისაგან შემდგარი, ზოგჯერ მრავალუჯრეგლდანის ლორწოვანი კოლონიები, იშვიათია ერთუჯრედიანი ფორმები. 

უჯრედები სფეროსებრია, ზოგჯერ ოდნავ ელიფსური, ნახევარსფეროსებრი ან კუთხოვანი. ლორწოვანი გარსი სხვადასხვა სიმკვრივის, უფერული ან შეფერილი, შრეებიანი ან სადაა. გლეოკაფსა მრავლდება ვეგეტატიურად და უსქესოდ. ბინადრობს როგორც მშრალ ადგილებში კლდეებზე, ქვებზე, კედლებზე და ა. შ. (უმთავრესად შეფერილი ფორმები), ისე წყალში (ძირითადად უფერული ფორმები), ზოგიერთი – პლანქტონშიც. საქართველოსთვის ცნობილია გლეოკაფსის გვარის 27 წარმომადგენელი (16 სახეობა და 11 ფორმა). ფართოდ გავრცელებული სახეობებია . 

## ლიტერატურა
კატეგორია:ლურჯ-მწვანე წყალმცენარეები
გლეხი (გაზეთი)

„**გლეხი**“ — გაზეთი, ქართველ სოციალისტ-ფედერალისტთა ორგანო. გამოდიოდა თბილისში 1906 (22 ივნ. – 3 აგვ.); სულ გამოვიდა 7 ნომერი. ოფიციალური რედაქტორ-გამომცემელი – მ. ადამაშვილი (მიხეილ ჯავახიშვილი), ფაქტობრივი რედაქტორი – ს. ფირცხალავა. „გლეხი“ პროპაგანდას უწევდა გლეხთა ბრძოლას მიწისა და სოციალური თავისუფლებისთვის. გაზეთში მწვავედ იყო დასმული ქართ. ენის უფლების დაცვის, ერობისა და იმ დროს აქტუალური სხვა პრობლემები. გარდა პუბლიცისტური მასალისა, გაზეთი აქვეყნებდა ი. ევდოშვილის, დუტუ მეგრელის, ბ. ახოსპირელისა და სხვათა ორიგინიზებულ და ნათარგმნ მხატვრულ თხზულებებს. ხელისუფლებამ დახურა რევოლუციური მიმართულებისათვის. 1906 წლის სექტემბერში გაზეთი აღადგინეს „მიწის“ სახელწოდებით.

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
აპულეიუსი

**ლუციუს აპულეიუსი** (; დ. დაახლ. 125, მადავრა — გ. დაახლ. 170, კართაგენი) — რომაელი მწერალი, ფილოსოფოსი, რომანისტი, პოეტი და რიტორი. ცნობილი რომანის „მეტამორფოზების“ („ოქროს ვირი“) ავტორი.

## ბიოგრაფია 
აპულეიუსი შეძლებულ ოჯახში, დაახლოებით ახ. წ. 125 წელს, ნუმიდიისა და გეტულების სამფლობელოების საზღვართან მდებარე რომის პრივინცია აფრიკის ქალაქ მადავრაში დაიბადა. თავდაპირველად მადავრასა და კართაგენში, ხოლო შემდეგ ათენსა და რომში მიიღო მრავალმხრივი განათლება — შეისწავლა ფილოსოფია, გეომეტრია, რიტორიკა, დიალექტიკა, პოეზია, მუსიკა, ბერძნული ენა და ლიტერატურა.

ჩვენამდე მოღწეულ მის ტრაქტატებში („პლატონის მოძღვრებისათვის“, „სოკრატეს ღმერთისათვის“, „სამყაროსთვის“) ჩანს, რომ იგი პლატონისა და ნეოპითაგორელთა მოძღვრების მიმდევარია და დაინტერესებულია ბერძნული და აღმოსავლური მისტიკით. ცნობილია რომ იგი ბევრს მოგზაურობდა, განსაკუთრებით, აღმოსავლეთის ქვეყნებში.

დაახლ. ახ. წ. 157 წელს, ქალაქ ეაში აპულეიუსი მდიდარ ქვრივზე ემილია პუდენტილაზე დაქორწინდა. მალევე ემილია პუდენტილას გარდაცვლილი მეუღლის ნათესავებმა ბრალი დასდეს აპულეიუსს მაგიისა და ჯადოქრობის გამოყენებით ცოლის მოჯადოებაში მისი და მისი ქონების ხელში ჩაგდების მიზნით. აპულეიუსს სასამართლოს წინაშე მოუწია თავის მართლება, სადაც მის მიერ წარმოთქმული თავდასაცავი სიტყვა „აპოლოგია“, რომელშიც ნათლად გამოჩნდა მისი მრავალმხრივი, მათ შორის იურიდიული განათლება, მახვილგონიერება და დახვეწილი სტილი — იურიდიული რიტორიკის შესანიშნავ ნიმუშად ითვლება.

აპულეიუსის რიტორულ ხელოვნებას გვაცნობს აგრეთვე მის მიერ წარმოთქმულ სიტყვათა ნაწყვეტების კრებული „ყვავილნარი“, რომლის ავტორი ერთნაირი სიმსუბუქით ესაუბრება მსმენელთ მწერლობის, ფილოსოფიის, ეთიკის, არქეოლოგიისა თუ მედიცინის საკითხებზე.

აპულეიუსის შემოქმედების გვირგვინად ითვლება თერთმეტი წიგნისაგან შემდგარი რომანი „მეტამორფოზები“, რომელიც მაგიის ძალით ვირად ქცეული ჭაბუკის უჩვეულო ფათერაკების შესახებ მოგვითხრობს და ამ სიუჟეტურ ქარგაზე წარმოგვიდგენს რომის პროვინციის ცხოვრების ფართო, ნაირფეროვან სურათს. ჯერ კიდევ ნეტარი ავგუსტინეს მიერ „ოქროს ვირად“ წოდებული ეს ნაწარმოები ევროპულ ლიტერატურაში პირველ ფსიქოლოგიურ რომანად გვევლინება.

## ლიტერატურა 
* *Апулей, Люций* // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890–1907
* *Кузнецов А. Е.* Художественные принципы и мировоззрение Апулея . Авт. дисс… к.фил.н. М., 1989

## რესურსები ინტერნეტში
* ლუციუს აპულეიუსი // დიდი რუსული ენციკლოპედია
* ლუციუს აპულეიუსი // ენციკლოპედია ბრიტანიკა
* ლუციუს აპულეიუსი // კატალანური დიდი ენციკლოპედია
* ლუციუს აპულეიუსი // უნივერსალური ენციკლოპედიური ლექსიკონი
* აპულეიუსის შრომები // პროექტი გუტენბერგი
* აპულეიუსის შრომები // Bibliotheca Augustana
* აპულეიუსის შრომები // IntraText
* აპულეიუსი // Treccani 
* ლათინური ტექსტები // The Latin Library
* საინფორმაციო რესურსი აპულეიუსის შესახებ // Apulei.ru
* საინფორმაციო რესურსი აპულეიუსის შესახებ // იაროსლავლის სახ. უნ-ტის ელ. არქივი

## კომენტარები 
## სქოლიო
კატეგორია:ძველი რომაელი მწერლები
კატეგორია:რომაელი ფილოსოფოსები
კატეგორია:მწერლები ანბანის მიხედვით
მეზიტილენი

**მეზიტილენი** ან **1,3,5-ტრიმეთილბენზოლი** —  ორგანული არომატული ნაერთი. შედგება ბენზოლის ბირთვზე მოთავსებული სამი მეთილის ჯგუფისგან, სადაც მეთილის ჯგუფები სივრცეში განლაგებულნი არიან სიმეტრიულად. მეზიტილენს გააჩნია ორი იზომერი ტრიმეთილბენზოლების ჯგუფიდან, ესენია 1,2,4-ტრიმეთილბენზოლი და 1,2,3-ტრიმეთილბენზოლი. სამივე მათგანის ფორმულაა C6H3(CH3)3 ან შემოკლებით C6H3Me3. მეზიტილენი არის უფერო, ტკბილი არომატული სუნის მქონე, თხევადი ნივთიერება. მეზიტილის ჯგუფის ფორმულაა C6H2Me3 და გვხვდება სხვადასხვა ნაერთებში.

## სქოლიო 
კატეგორია:არომატული ნახშირწყალბადები
კატეგორია:ორგანული ნივთიერებები
კელი დეგნანი

**კელი დეგნანი** () — ამერიკელი დიპლომატი, აშშ-ის საზღვაო ძალების ევროპის ხელმძღვანელობის პოლიტიკური მრჩეველი. დეგნანი იტალიაში აშშ-ის მისიის ხელმძღვანელის მოადგილედ, სახელმწიფო დეპარტამენტის აღმასრულებელი მდივნის მოადგილედ და კოსოვოში აშშ-ის მისიის ხელმძღვანელის მოადგილედ მსახურობდა. 2019 წლის 4 სექტემბერს ამერიკის შეერთებული შტატების პრეზიდენტმა დონალდ ტრამპმა საქართველოში აშშ-ის საგანგებო და სრულუფლებიანი ელჩის თანამდებობაზე წარადგინა.

## ელჩი საქართველოში 
### წარდგენა და მოსმენა სენატში 
2019 წლის 29 ოქტომბერს აშშ-ის სენატში გაიმართა საქართველოში აშშ-ის ელჩობის კანდიდატის, კელი დეგნანის, მოსმენა. სენატის საგარეო ურთიერთობების კომიტეტის წინაშე გამოსვლისას დიპლომატმა ხაზი გაუსვა აშშ-სა და საქართველოს შორის ნაყოფიერ პარტნიორობას და აღნიშნა, რომ ელჩად დანიშვნის შემთხვევაში იმუშავებს ამ ურთიერთობების გასაღრმავებლად. მოსმენისას დეგნანმა გაიხსენა თურქეთში მისი მსახურობის დროს რუსეთის აგრეისია საქართველოს წინააღმდეგ და აღნიშნა, რომ ყურადღებით ადევნებდა თვალს ამ პროცესს. ელჩობის კანდიდატმა ასევე გაიხსენა საკუთრი გამოცდილება ნატოში, სადაც, მისი თქმით, „საქართველო იყო და არის პარტნიორი“.

მან მაღალი შეფასება მისცა საქართველოს სამხედრო კონტინგენტის ყოფნას ავღანეთში, ასევე საქართველოს როლს შავი ზღვის რეგიონში.

2024 წლის 31 მაისს საქართველოს პრემიერ-მინისტრმა ირაკლი კობახიძემ განაცხადა რომ „ქართულ-ამერიკული ურთიერთობები“ უნდა გადაიხედოს და აშშ-სთან ურთიერთობა უნდა გაჯანსაღდეს. მან უარყოფითად შეაფასა აშშ-ის ყოფილი ელჩის, კელი დეგნანის მუშაობა.

## პირადი ცხოვრება 
დეგნანი საუბრობს იტალიურ, თურქულ, ინგლისურ და ურდუ ენებზე.

## სქოლიო 
კატეგორია:აშშ-ის ელჩები საქართველოში
კატეგორია:ამერიკელი დიპლომატები
კატეგორია:ცოცხალი ადამიანები
ერიკ IX (შვედეთი)

**ერიკ IX წმინდა** (; დ. 1125 — გ. 18 მაისი, 1160) — ერიკის დინასტიის დამაარსებელი და შვედეთის მეფე 1156-1160 წლებში. კათოლიკური ეკლესიის წმინდანი, ხსენების დღეა 18 მაისი. 

## ბიოგრაფია 
ერიკი დაიბადა 1125 წელს შვედეთში. იგი იყო ადგილობრივი მაგნატის, იედვარდის ვაჟი, თუმცა დედამისის ვინაობა დღემდე უცნობია. 1150 წლიდან იგი აპლანდელმა შვედებმა თავიანთ მეფედ აირჩიეს, რომლებიც უკმაყოფილონი იყვნენ მეფე შვერკერ I-ის მიერ დანიასთან წამოწყებული ომით. 1156 წლის 25 დეკემბერს, საშობაო მესაზე მიმავალი შვერკერი შეთქმულებმა მოკლეს და მეფედ ერიკ IX დასვეს. მისი მმართველობა მთელმა შვედეთმა სუვერენულად სცნო, თუმცა ბევრი მატიანე მას მაინც უზურპატორს უწოდებს. 

ტახტზე უფლებების შესაქმნელად იგი სასწრაფოდ დაქორწინდა შვედეთის მეფე ინგე I-ის შვილთაშვილ კრისტინა დანიელზე, რომელიც იმავდროულად დანიის მეფის ნათესავიც იყო, რაც შემდგომში დანიასთან მშვიდობის დამყარებაში გამოადგა. 

თავისი ხანმოკლე მეფობის პერიოდში ერიკმა არაერთი რელიგიური ხასიათის ნაწარმოები შექმნა. მან დაასრულა და აკურთხა უფსალას კათედრალი და ამასთან მოაწყო პირველი ჯვაროსნული ლაშქრობა ფინეთში, სადაც საბოლოოდ მოაქცია ქრისტიანობაზე ჯერ კიდევ წარმართი ფინელები. ამ ჯვაროსნული ლაშქრობის შემდეგ ფინეთი შვედეთის შემადგენლობაში შევიდა და მხოლოდ მეცხრამეტე საუკუნეში დაკარგა იგი შვედეთმა, როდესაც მას იგი რუსეთის იმპერიამ ჩამოაჭრა. 

1160 წლის 18 მაისს, უფსალაში მოსალოცად წასულ ერიკს თავს დაესხნენ განსვენებული მეფე შვერკერ I-ის ნათესავები, რომლებმაც მოკლეს და გაძარცვეს იგი. შვერკერის დინასტიის წარმომადგენლები ამ გზით ცდილობდნენ ძალაუფლების აღდგენას, მაგრამ ტახტი მაგნუს II-მ დაიკავა. 

## ლიტერატურა 
* Carl M. Kjellberg, "Erik den heliges ättlingar och tronpretendenter bland dem", Historisk tidskrift 43, 1923.
* Christian Lovén, "Erikskulten i Uppsala - dubbelhelgonet och den långa stationsvägen", Årsboken Uppland 2004.
* Svenskt biografiskt lexikon, band 14.
* Bengt Thordeman (ed.), Erik den helige - historia, kult, reliker. Stockholm, 1954.
* Lauritz Weibull, "Erik den Helige", in Stockholms blodbad och andra kritiska undersökningar. Stockholm, 1965.
* Henrik Ågren, Erik den helige - Landsfader eller beläte? En rikspatrons öde i svensk historieskrivning från reformationen till och med upplysningen, 2013.

კატეგორია:დაბადებული 1125
კატეგორია:გარდაცვლილი 18 მაისი
კატეგორია:გარდაცვლილი 1160
კატეგორია:შვედეთის მეფეები
კატეგორია:კათოლიკური ეკლესიის წმინდანები
კატეგორია:დაბადების წელი უცნობია
მაგნუს II (შვედეთი)

**მაგნუს II ჰენრიკსსონი** (; დ. 1130 — გ. 1161) — ესტრიდსენების დინასტიის წარმომადგენელი. შვედეთის უზურპატორი მეფე 1160-1161 წლებში. 

## ბიოგრაფია 
მაგნუსი დაიბადა 1130 წელს დანიაში. იგი იყო დანიის მეფე სვენ II-ის უკანონო ვაჟის, ჰენრიკ სკატელორისა და მისი მეუღლის, შვედეთის მეფე ინგე I-ის შვილიშვილ ინგრიდ რაგვალდსდოტერის ვაჟი. 

დედის წარმომავლობის გამო, მაგნუსი ყოველთვის აცხადებდა შვედეთის ტახტზე პრეტენზიას. 1156 წელს, მეფე შვერკერ I ენდო მას და თავის მსახურად დაინიშნა, მაგრამ იგი ამავე წელს მოკლეს და ტახტზე დასვეს მეფე ერიკ IX. ამის შემდეგ, მაგნუსი შვერკერის ვაჟთან, კარლთან ერთად აწყობდა შეთქმულებას ერიკის წინააღმდეგ, რომელიც მათ 1160 წლის 18 მაისს გაძარცვეს დაა მოკლეს. 

მალევე მაგნუსმა უღალატა კარლს და ტახტზე თავად ავიდა მაგნუს II-ის სახელით. მისი მმართველობა შვედეთის ისტორიაში ერთ-ერთი ყველაზე ხანმოკლე იყო, რადგანაც სულ ერთ წელიწადში, კარლი ნორვეგიის მეფის დამხმარე ჯარებით დაბრუნდა შვედეთში, ბრძოლაში დაამარცხა მაგნუსი, მოკლა იგი და ტახტზე თავად ავიდა კარლ VII-ის სახელით. 

## ლიტერატურა 
* Saxo Grammaticus, Danmarks krønike. København: Asschenfeldt's, 1985 (ISBN 87-414-4524-4).
* Tunberg, Sven, Sveriges historia till våra dagar. Andra delen: Äldre medeltiden. Stockholm: P.A. Norstedt & Söners Förlag, 1926.

## რესურსები ინტერნეტში
* Gillingstam, Hans, "Magnus Henriksson", Svenskt biografiskt lexikon 

კატეგორია:დაბადებული 1130
კატეგორია:გარდაცვლილი 1161
კატეგორია:შვედეთის მეფეები
კატეგორია:დაბადების წელი უცნობია
გლოვის მგოსანი

**„გლოვის მგოსანი“** — ქართული სამგლოვიარო რიტუალის ერთ-ერთი შემადგენელი ნაწილის – დატირების – შემსრულებელი; მიცვალებულის პროფესიული თუ ნახევრად პროფესიული დამტირებელი. ტერმ. „გლოვის მგოსანი“ დადასტურებულია ძვ. ქართულ წყაროებში. საქართველოს სხვადასხვა კუთხეში, განსაკუთრებით მთაში, შემორჩენილია დატირების ტრადიციული წესი; აქ დღესაც არიან „გლოვის მგოსნები“, რომლებიც ლექსად დაიტირებენ ხოლმე გარდაცვლილს. ეს ლექსები გამოირჩევა ღრმა ემოციურობით, თავისებური ფორმით.

## იხილეთ აგრეთვე
*ხმით ნატირალი

## ლიტერატურა
*კეკელიძე კ., ეტიუდები ძველი ქართული ლიტერატურის ისტორიიდან, ტ. 1, თბ., 1956; ქართული ხალხური პოეზია თორმეტ ტომად, ტ. 1, ნაკვ. 2, თბ., 1973; 
*ჩიქოვანი მ., ქართული ხალხური სიტყვიერების ისტორია, თბ., 1956.

კატეგორია:ქართული ადათ-წესები
გინეკოლოგია (ვეტერინარია)

**ვეტერინარული გინეკოლოგია** — კლინიკური დისციპლი­ნა, რომელ­იც შეისწავლის სასოფლო-სამეურნეო მდედრი ცხოველის სასქესო ორგანოების დაავადებებს, მკურნალობას, პროფილაქტიკას, უნაყოფობის წინააღმდეგ ბრძო­ლის მეთოდებს.

ვეტერინარულ გინეკოლოგიაში გაერთია­ნებულია საკუთრივ გინეკოლოგია, მეანობა და ანდროლოგია. 

ვეტერინარული გინე­კოლოგია სწავლობს მდედრ და მამრ ცხოველებში აღწარმოე­ბის ფუნქციის დარღვევას, რომელ­იც გამოწვეულია ცხოველთა არასწორი მოვლა­შენახვით, კვებითა და სასქე­სო ორგანოების დაავადებებით. მეანობა სწავლობს პერიოდს მდედრის სასქესო სიმწიფიდან ნა­ ყოფიერების დასრულებამდე.

ანდროლოგია შეისწავლის მამრ. ცხოველებში სქესობრივ რეფლექსებს, სასქესო ორგანოების დაავადებებს და მათ მკურნალო­ბას.

სამივე ერთად შეისწავლის ცხო­ველის განაყოფიერების, მაკეობის და მშობიარობის მიმდინარეობის აუცილებელ პირობებს. ჩვენში ამ დარგის განვითარება დაკავშირებულია საქართველოს ზოო-ტექნიკური სავეტერინარო სასწავლო-კვლე­ვითი ინ­სტიტუტის მეანობა­-გინეკოლო­გიისა და სასოფლო-სამეურნეო ცხოველთა ხელოვნური დათესვლის კათედრის დაარსებასთან (1938).

2005­ წლიდან გინეკოლოგია, როგორც მიმარ­თულება, შედის აგრონომიულ უნ­ივერსიტეტის სა­ვეტერინარო მედიცინის ფაკ­ულტეტის არაგადამდებ დაავადებათა დეპარტამენტში, სახელწოდებით სასოფლო-სამეურნეო ცხოველთა მეანობა­გინეკო­ლოგია და გამრავლების ბიოტექ­ნოლოგია.

ვეტერინარული გინეკოლოგიის განვითარე­ბაში დიდი წვლილი მიუძღვით ვ. ჩირაძეს, კ. გუგუშვილს, გ. კამა­ლოვს, ს. მარგველაშვილს, ა. ჯი­ქიას, ს. მეცხვარიშვილს, რ. ირემაშვილს, რ. ჭანტურიძეს, ზ. პარკა­ძეს და სხვებს.

კათედრის თანამშრომლების მი­ერ შესრულებული სამეცნიერო შრომე­ბი ეძღვნება სასოფლო-სამეურნეო ცხოველთა უნაყოფობასა და ბერწიანობას, სასქესო ორგანოების დაავადე­ბებსა და მათ სამკურნალო საშუა­ლებებს. შესწავლილია, აგრეთვე, იმუნოლოგიური ფაქტორების გავლენა ცხოველთა აღწარმოე­ბაზე და სარძევე ჯირკვლის ან­ თებითი პროცესები (მასტიტები). დამუშავებულია და შექმნილია მათი მკურნალობის რაციონალუ­რი მეთოდები და ეფექტიანი სამკურნალო საშუალებები. 

## ლიტერატურა
კატეგორია:ვეტერინარია
კატეგორია:გინეკოლოგია
ვახტანგ გლუნჩაძე

**ვახტანგ სამსონის ძე გლუნჩაძე** (დ. 23 ივნისი, 1925, თბილისი — გ. 2 იანვარი, 2006, იქვე) — ქართველი მომღერალი (ტენორი); საქართველოს დამსახურებული არტისტი (1967). 

## ბიოგრაფია
ქართულ საოპერო ხელოვნებაში მოვიდა მხატვრული თვითმოქმედებიდან. 1953–1960 მღეროდა თბილისის ზ. ფალიაშვილის სახელობის ოპერისა და ბალეტის თეატრის გუნდში. 1960–1970 იყო ამავე თეატრის სოლისტი, ხოლო 1970–1977 —  ქუთაისის საოპერო თეატრის წამყვანი სოლისტი. წარმატებით ასრულებდა ტენორის მთავარ პარტიებს ზაქარია ფალიაშვილის („დაისი“ და „აბესალომ და ეთერი“), ოთარ თაქთაქიშვილის („მინდია“, „სამი ნოველა“), სულხან ცინცაძის („განდეგილი“), არჩილ კერესელიძის („ბაში-აჩუკი“), ჟორჟ ბიზეს („კარმენი“, „მარგალიტის მაძიებლები“), ჯუზეპე ვერდის („ტრუბადური“), ჯაკომო პუჩინის („ტოსკა“), პიეტრო მასკანის („სოფლური ღირსება“), გაეტანო დონიცეტის  („ლუჩია დი ლამერმური“), მიხეილ გლინკას („რუსლან და ლიუდმილა“), სერგეი რახმანინოვის („ალეკო“) და სხვა კომპოზიტორთა ოპერებში. ასრულებდა ქართველ კომპოზიტორთა რომანსებსა და სიმღერებს.

## ლიტერატურა
## რესურსები ინტერნეტში
კატეგორია:დაბადებული 23 ივნისი
კატეგორია:დაბადებული 1925
კატეგორია:გარდაცვლილი 2 იანვარი
კატეგორია:გარდაცვლილი 2006
კატეგორია:ქართველი საოპერო მომღერლები
კატეგორია:თბილისში დაბადებულები
ვ
ნაირა გლუნჩაძე

**ნაირა ვახტანგის ასული გლუნჩაძე** (დ. 30 მარტი, 1955, თბილისი) — ქართველი მომღერალი (სოპრანო). ტულუზის (საფრანგეთი) საერთაშორისო კონკურსის დიპლომანტი (1987), ბუსეტოს (იტალია) „ვერდის ხმების“ საერთაშორისო კონკურსის ლაურეატი (1992, I პრემია). 

## ბიოგრაფია
1981 წელს დაამთავრა თბილისის სახელმწიფო კონსერვატორია (პროფ. გ. ქართველიშვილის კლასი). ამავე წელს ჩაირიცხა ზაქარია ფალიაშვილის ოპერისა და ბალეტის თეატრის დასში და გახდა წამყვანი სოლისტი. ასრულებდა ქართულ და უცხოურ ოპერების მთავარ პარტიებს: მარო და მარიხი (ზაქარია ფალიაშვილის „დაისი“, „აბესალომ და ეთერი“), ვიოლეტა და დეზდემონა (ჯუზეპე ვერდის „ტრავიატა“, „ოტელო“), ცერლინა (ვოლფგანგ ამადეუს მოცარტის „დონ ჟუანი“), მარგარიტა (შარლ გუნოს „ფაუსტი“), ტატიანა (პეტრე ჩაიკოვსკი „ევგენი ონეგინი“), ალინა (გაეტანო დონიცეტის „სიყვარულის ნექტარი“), მიმი და ლაურეტა (ჯაკომო პუჩინის „ბოჰემა“, „ჯანი სკიკი“), ლეილა (ჟორჟ ბიზეს „მარგალიტის მაძიებლები“), ლუიზა და პრინცესა ნინეტა (სერგეი პროკოფიევის „დუენია“, „სამი ფორთოხლის სიყვარული“) და სხვ. გლუნჩაძის შესრულებისათვის დამახასიათებელია ნატიფი ლირიზმი, დახვეწილი გამომსახველობითი საშუალებები. ეწევა საკონცერტო მოღვაწეობას კამერული რეპერტუარით. გასტროლები გამართა საზღვარგარეთის მრავალ ქვეყანაში (საფრანგეთი, ავსტრია, გერმანია, იტალია, შვეიცარია). 1992-იდან მოღვაწეობს გერმანიაში.

## ლიტერატურა
*ქართული მუსიკის ენციკლოპედიური ლექსიკონი. – გვ. 112. თბ., 2015.

## რესურსები ინტერნეტში
*ნაირა გლუნჩაძე — ეროვნული არქივი

კატეგორია:ქართველი სოპრანოები
კატეგორია:ქართველი საოპერო მომღერლები
კატეგორია:დაბადებული 30 მარტი
კატეგორია:დაბადებული 1955
კატეგორია:თბილისში დაბადებულები
ნ
ძახილის ნიშანი

**ძახილის ნიშანი**, „**(!)**“ () — სტრიქონზედა გრაფიკული ნიშანი. გამოიყენება ბრძანებითი წინადადების დაწერის დროს, ბოლოში.

## მსგავსი ნიშნები 
## კლავიატურა
კომპიუტერის კლავიატურაზე წარმოადგენს შემდეგი სიმბოლოების ერთობლიობას:

*! — 

## ლიტერატურა
## რესურსები ინტერნეტში
* Graphemica (!)

კატეგორია:პუნქტუაცია
ასალის ქსოვილი

**ასალის ქსოვილი** — ცხენის ზურგსა და გავაზე გადასაფარებელი ხალიჩურად ნაქსოვი ანდა აპლიკაციებით გაწყობილი ქსოვილი. ყოფაში გაიგივებული იყო ყაჯართანაც, რომელსაც მხოლოდ უნაგირზე გადასაფარებლად ხმარობდნენ. ლიტერატურაში ასალის მნიშვნელობით გვხვდება „ორთუქი“ (ცხენის გავაზე გადასაფერებელი) და „შატროვანი“. ფეოდალურ საქართველოში გავრცელებული იყო ოქრომკერდით ნაქარგი და ოქროს ან ვერცხლის კილიტებით, კოპლებით, ბურთულებით, ზოგჯერ კი ძვირფასი თვლებით შემკული ასალი.

გვიანდელ ფეოდალურ ხანაში ასეთი მდიდრული ნახელავი ასალები ქართული ოქრომკერდის ნაქარგობის სხვა ნიმუშებთან ერთად თურქეთსა და ირანში გაჰქონდათ. აღმოსავლეთ საქართველოს მთიანეთში შემონახულია ნაქსოვი ასალი, რომელსაც საპატარძლოები უქსოვდნენ საქმროს ნათესავ მამაკაცებს. ქართული, კავკასიური, ნაწილობრივ აღმოსავლური ასალის საინტერესო კოლექციებია დაცული სიმონ ჯანაშიას სახელობის საქართველოს სახელმწიფო და სხვა მუზეუმების ფონდებში.

## ლიტერატურა 
კატეგორია:ქსოვილები
სამხრეთ ოსეთი (მრავალმნიშვნელოვანი)

**სამხრეთ ოსეთი** შეიძლება აღნიშნავდეს:

*სამხრეთ ოსეთი  — პირობითი სახელი რეგიონისა, რომელიც მოიცავს ყოფილი საქართველოს სსრ-ს სამხრეთ ოსეთის ავტონომიური ოლქის ტერიტორიას
*სამხრეთ ოსეთი  — 1951 წლის დოკუმენტური ფილმი
ამალგამა

**ამალგამა** ქიმიაში — ლითონთა შენადნობი, რომელთაგანაც ერთ-ერთი აუცილებლად ვერცხლისწყალია. შეიძლება იყოს თხევადი, რბილი პლასტიკური ან მყარი, ვერცხლისწყლის შემცველობის მიხედვით. წარმოიქმნება მეტალური ბმებით.

თითქმის ყველა ლითონს შეუძლია ვერცხლისწყალთან ამალგამას წარმოქმნა, გამონაკლისებია რკინა, პლატინა, ვოლფრამი და ტანტალი. ვერცხლისა და ვერცხლისწყლის ამალგამა მნიშვნელოვანია სტომატოლოგიაში. ვერცხლისწყლისა და ოქროს ამალგამს იყენებენ ოქროს მადნისაგან გამოყოფის დროს. სტომატოლოგიაში ვერცხლისწყლის ამალგამები გამოყენებულია ისეთ ლითონებთან, როგორებიცაა ვერცხლი, სპილენძი, ინდიუმი, კალა და თუთია.

## სქოლიო 
კატეგორია:არაორგანული ნივთიერებები
კატეგორია:შენადნობები
ბობა ფეტი

**ბობა ფეტი** (; ) — გამოგონილი პერსონაჟი, თავებზე მონადირე „ვარსკვლავური ომების“ სამყაროში, კოსმოსური ხომალდ „მონა I“-ის პილოტი. „ეპიზოდი V: იმპერიის საპასუხო შეტევაში“ (1980) დართ ვეიდერმა იგი ჰან სოლოს დასაჭერად დაიქირავა. ბობა ფეტი აგრეთვე ჩნდება ჰატი ჯაბას სასახლეში „ეპიზოდი VI: ჯედაის დაბრუნებაში“ (1983). „ეპიზოდი II: კლონების შეტევაში“ ნათქვამია, რომ იგი არის ჯანგო ფეტის ერთ-ერთი კლონი, რომელიც პირადად როგორც მამამ ისე აღზარდა. აგრეთვე ირკვევა, რომ ჯანგო ფეტი იყო „მონა I“-ის პირველი მფლობელი. ბობა ფეტი აგრეთვე ჩნდება 2008 წლის ტელესერიალ „ვარსკვლავური ომები: კლონების ომების“ რამდენიმე ეპიზოდში. 

პერსონაჟი პირველად გამოჩნდა 1978 წლის დეკემბერში, სატელევიზიო ფილმში „The Star Wars Holiday Special“, როგორც იდუმალი პიროვნება, რომელიც გიგანტური მონსტრისგან გადაარჩენს ლუკ სკაიუოკერს, R2-D2-ს, ჩუბაკასა, და C-3PO-ს. შემდგომში ირკვევა, რომ იგი არის დართ ვეიდერის დაქირავებული თავებზე მონადირე.

ბობა ფეტი მიჩნეულია ერთ-ერთ ყველაზე პოპულარულ პერსონაჟად „ვარსკვლავური ომების“ სამყაროში. 2008 წელს ჟურნალმა „Empire“ ბობა ფეტს სიაში „100 ყველა დროის უდიდესი კინოპერსონაჟი“ 79-ე ადგილი მიუჩინა.

## რესურსები ინტერნეტში
* 
* 
* ბობა ფეტი — კინოფილმების ინტერნეტ-მონაცემთა ბაზა
* ბობა ფეტის ფანკლუბი

## სქოლიო
კატეგორია:ვარსკვლავური ომების პერსონაჟები
კატეგორია:გამოგონილი პერსონაჟი
დედოფლის ლითონი

**დედოფლის ლითონი** —  შენადნობი, რომელიც შედგება 90% კალასგან (Sn); დანარჩენი შემადგენელი ლითონებია სტიბიუმი (Sb), თუთია (Zn) და ტყვია (Pb) ან სპილენძი (Cu). შენადნობი პირველად მიიღეს XVI საუკუნეში. რეცეპტი თავდაპირველად საიდუმლოს წარმოადგენდა, შექმნილი იყო ინგლისის სამეფო ოჯახისთვის.

## სქოლიო
კატეგორია:არაორგანული ნივთიერებები
კატეგორია:შენადნობები
დეჰალოგენაზა

**დეჰალოგენაზა** — ფერმენტის ტიპი, რომელიც ახდენს ჰალოგენის ატომის მოხლეჩას ნაერთიდან.

მოცემულია მაგალითები:
*რედუქციული დეჰალოგენაზები.
*4-ქლორობენზოატი დეჰალოგენაზა.
*დიქლორმეთან დეჰალოგენაზა.
*ჰალოაცეტატის დეჰალოგენაზა.
*ჰალოალკანის დეჰალოგენაზა.
*ჰალოჰიდრინის დეჰალოგენაზა.
*ტეტრაქლორეთანის რედუქციული დეჰალოგენაზა.

## სქოლიო
კატეგორია:ფერმენტები
მაგნალიუმი

**მაგნალიუმი** — შენადნობი, რომელიც შეიცავს 5% მაგნიუმს და 95% ალუმინს. მაგნიუმის მცირე რაოდენობით შენადნობები გამოირჩევა უფრო დიდი სიმაგრით, კოროზიის მიმართ უფრო დიდი მდგრადობითა და ალუმინთან შედარებით უფრო დაბალი სიმკვრივით. ამგვარი შენადნობები უფრო მარტივად მუშავდება და უფრო ადვილია შედუღება სუფთა ალუმინისაგან განსხვავებით. მაგნიუმის მაღალშემცველი შენადნობები (დაახლოებით 50%) არის მყიფე და უფრო მგრძნობიარეა კოროზიის მიმართ, ვიდრე ალუმინი.

## სქოლიო 
კატეგორია:არაორგანული ნივთიერებები
კატეგორია:შენადნობები
ნუგზარ ჯუღელი

**ნუგზარ ჯუღელი** (დ. 2 ივნისი, 1937 — გ. 1 სექტემბერი, 2019) — ქართველი სპორტული კომენტატორი, ტელედიქტორი და მსახიობი.

## ბიოგრაფია
დაიბადა 1937 წლის 2 ივნისს, თბილისში. 1955 წელს დაამთავრა მე-19 საშუალო სკოლა. 1955-1959 წლებში სწავლობდა შოთა რუსთაველის სახელობის თბილისის თეატრალური ინსტიტუტის კინოსა და დრამის ფაკულტეტზე  (კუკური პატარიძის ჯგუფი). 1959-1971 წლებში იყო რუსთაველის თეატრის მსახიობი. 

1968 წლიდან დაიწყო მუშაობა სა­ქარ­თვე­ლოს ტე­ლე­ვი­ზი­ა­ში, სადაც 2004 წლამდე მუშაობდა. წლე­ბის მან­ძილ­ზე მი­ჰყავ­და სა­ინ­ფორ­მა­ციო პროგ­რა­მა „მო­ამ­ბე“. აღი­ა­რე­ბა და ­პუოპულარობა მოიპოვა, როგორც სპორ­ტუ­ლი გა­და­ცე­მე­ბის წამ­ყვანმა და პირ­და­პი­რი რე­პორ­ტა­ჟე­ბის კო­მენ­ტა­ტო­რმა. გადაღებულია მხატვრულ ფილბებში: „დღე უკანასკნელი, დღე პირველი“ (1959), „ალავერდობა“ (1962).

2014 წლის 30 დე­კემ­ბერს მთაწ­მინ­და­ზე, სა­ტე­ლე­ვი­ზიო ან­ძას­თან, სა­ქარ­თვე­ლოს ტე­ლე­ვი­ზი­ის პირ­ვე­ლი თა­ო­ბის წამ­ყვა­ნებს ვარ­სკვლა­ვი გა­უხ­სნეს, მათ შო­რის არის ნუგ­ზარ ჯუღელის სა­ხე­ლო­ბის ვარ­სკვლა­ვიც.

გარდაიცვალა 2019 წლის 1 სექტემბერს 82 წლის ასაკში, ხანგრძლივი ავადმყოფობის შემდეგ. ტელევარსკვლავი კუკიის სასაფლაოზე, დედის გვერდით დაკრძალეს.

## რესურსები ინტერნეტში
## სქოლიო
კატეგორია:დაბადებული 2 ივნისი
კატეგორია:დაბადებული 1937
კატეგორია:გარდაცვლილი 1 სექტემბერი
კატეგორია:გარდაცვლილი 2019
კატეგორია:ქართველი მსახიობები
კატეგორია:ქართველი ტელეწამყვანები
ნუგზარ
ფთორძმარმჟავა

**ფთორძმარმჟავა** — ქიმიური ნაერთი ფორმულით CH2FCOOH. ნატრიუმის მარილი, ნატრიუმის ფთორაცეტატი გამოიყენება როგორც პესტიციდი. თრგუნავს აკონიტაზას, ლიმონმჟავას ციკლში.. ფთორძმარმჟავა ბუნებრივად გვხვდება ავსტრალიაში, ბრაზილიასა და აფრიკაში, სულ მცირე 40 მცენარეში. არის ერთ-ერთი ცნობილი ნაერთი ფთორის ხუთი სხვა ბუნებრივი ორგანული ნაერთებიდან.

## სქოლიო 
კატეგორია:ორგანული ნაერთები
კატეგორია:ფთორორგანული ნაერთები
კატეგორია:პესტიციდები
თამაზ ლობჟანიძე

**თამაზ ლობჟანიძე** (დ. 2 იანვარი, 1949, თბილისი) — ქართველი ექიმი და პროფესორი, მედიცინის მეცნიერებათა დოქტორი, ეროვნული პრემიის ლაურეატი (2015), რუსეთის მედიკო-ტექნიკურ მეცნიერებათა აკადემიის აკადემიკოსი (2005-).

## ბიოგრაფია 
დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი 1972 წელს. 1972–1974 წლებში იყო გორის მოზრდილთა პოლიკლინიკის უბნის თერაპევტი; 1974–1975 წლებში, თბილისის ექიმთა დახელოვნების ინსტიტუტის კლინიკის ორდინატორი; 1975–1981 წლებში, ამავე ინსტიტუტის თერაპიის კათედრის უფროსი ლაბორანტი; 1981–1986 წლებში თერაპია–პულმონოლოგიის კათედრის ასისტენტი; 1986-2004 წლებში, სახელმწიფო სამედიცინო აკადემიის შინაგან სნეულებათა კათედრის დოცენტი; 2004-2006 წლებში სახელმწიფო სამედიცინო აკადემიის შინაგან სნეულებათა კათედრის პროფესორი; 2006 წლიდან, თბილისის სახელმწიფო სამედიცინო უნივერსიტეტის დიპლომისშემდგომი სამედიცინო განათლების და უწყვეტი პროფესიული განვითარების ინსტიტუტის შინაგან მედიცინაში პროფესიული რეაბილიტაციის პროგრამების ხელმძღვანელი. 

1980 წელს დაიცვა საკანდიდატო დისერტაცია თემაზე — „Сравнительное экспериментально-клиникое изучение противоатеросклеротического действия трибуспонина и тривипирина“; 2003 წელს — სადოქტორო დისერტაცია თემაზე — „Клинические и морфологические основы диабетической пульмопатии“. 

2005 წელს აირჩიეს რუსეთის მედიკო-ტექნიკურ მეცნიერებათა აკადემიის ნამდვილ წევრად. 2015 წელს მიენიჭა საქართველოს ეროვნული პრემია სამეცნიერო ნაშრომთა ციკლისთვის — „რესპირაციული მედიცინა XXI-ე საუკუნის დასაწყისში“.

არის ჟურნალების „კარდიოლოგია და შინაგანი მედიცინა XXI“ (2006) და „საქართველოს რესპირაციული ჟურნალის“ (2007) სარედაქციო საბჭოს წევრი, აგრეთვე საქართველოს ინტერნისტთა ასოციაციისა და საქართველოს რესპირაციული ასოციაციის წევრი.

თამაზ ლობჟანიძე ავტორია 100-ზე მეტი სამეცნიერო ნაშრომისა, რომლებიც ძირითადად ეძღვნება პულმონოლოგიის, კარდიოლოგიის და დიაბეტოლოგიის საკითხებს, მათ შორის 2 მეთოდური რეკომედაცია, 4 წიგნი და 2 მონოგრაფია. მისი ხელმძღვანელობით დაცულია ორი სადისერტაციო ნაშრომი აკადემიური დოქტორის ხარისხის მოსაპოვებლად. 

## ბიბლიოგრაფია 
* მიხეილ მგალობლიშვილი; ცხოვრება და მოღვაწეობა (თანაავტორი).  — თბილისი,  2020, გამომცემლობა "ნეკერი",  — გვ,46,  —ISBN 978-9941-479-52-6 
*რესპირაციული მედიცინის რჩეული საკითხები: სახელმძღვანელო — თბილისი, 2019. — 720 გვ. — ISBN 9789941814136
* იდიოპათიური ინტერსტიციული პნევმონიები, საქართველოს რესპირაციული ჟურნალი // ტ. 13, N1. — თბილისი, 2017. — 4 — 44 გვ.
* მორფოლოგიური ცვლილებები რესპირაციულ სისტემაში ექსპერიმენტული ინსულინდამოკიდებული დიაბეტის დროს — თბილისი, 2004. — 75 გვ.
* ბინაზე მოვლის სახელმძღვანელო ასპექტები სამედიცინო და სოციალური უზრუნველყოფის სისტემებში  (თანაავტორი). — თბილისი, ქველმოქმედი, 2004. — 20 გვ.
* სანამ ექიმი მოვა... (თანაავტორი). — თბილისი, ქველმოქმედი, 2001. — 72 გვ.
*ჯანმრთელი სიბერე (რედაქტორი). — თბილისი, 1999. 219 გვ.

## ლიტერატურა 
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, გვ. 170, თბ., 2000.

## რესურსები ინტერნეტში 
## სქოლიო
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი თერაპევტები
მიმინო (მრავალმნიშვნელოვანი)

**მიმინო** შეიძლება აღნიშნავდეს:

*მიმინო — ფრინველი შავარდნისნაირთა რიგისა;
*მიმინო — რეჟ. თემურ ფალავანდიშვილის 1965 წლის ფილმი;
*მიმინო — რეჟ. გიორგი დანელიას 1977 წლის ფილმი.
ჰენინგ მაი

**ჰენინგ მაი,** (, დაბადების სახელი **ჰენინგ გემკე**, ; დ. 13 იანვარი, 1992, კიოლნი) — გერმანელი მუსიკოსი. ცნობილი გახდა ბენდ AnnenMayKantereit-ის წყალობით. 

## ბიოგრაფია 
ჰენინგ მაიმ ჯერ კიდევ სკოლაში სწავლისას კლასელებთან, კრისტოფერ ანენთან და ზევერინ კანტერაიტთან ერთად ჩამოაყალიბა ბენდი, რომლებმაც თავიანთი გვარების მიხედვით ბენდს AnnenMayKantereit უწოდეს. ბენდი თავდაპირველად კიოლნის ერთ-ერთი ქუჩის კუთხში უკრავდა, მოგვიანებით კი მათი მუსიკა თანდათანობით პოპულარული გახდა Youtube-ზე. ბენდის საფირმო ნიშნად ჰენინგ მაის ხრინწიანი, ძლიერი ხმა იქცა, რომელსაც რიო რაიზერს ადარებენ. გავრცელებული ხმების მიუხედავად, მისი ხმის ტემბრი სულაც არ არის ალკოჰოლისა და ნარკოტიკების დამსახურება — ის ბავშვობიდან მეცადინეობდა ვოკალში. წარმატება Vertigo Berlin-ის ლეიბლით გამოცემულმა ალბომმა მოუტანათ, სახელად „*Alles nix Konkretes*“ („არაფერი კონკრეტული“), რომელიც გერმანული ჩარტების ლიდერი გახდა.

## დისკოგრაფია 
### სპეციალური მოწვევით 
* 2015: *K.I.Z*. Hurra Die Welt Geht Unter, ამავე სახელწოდების ალბომი;
* 2019: *Juju*, Vermissen, ალბომი „Bling Bling“.

## რესურსები ინტერნეტში 
## სქოლიო 
კატეგორია:დაბადებული 13 იანვარი
კატეგორია:დაბადებული 1992
კატეგორია:გერმანელი მუსიკოსები
ჰიდრირება

**ჰიდრირება** — ქიმიური რეაქცია მოლეკულურ წყალბადსა (H2) და სხვა ნაერთსა თუ ელემენტს შორის. ჩვეულებრივ მიმდინარეობს კატალიზატორის თანაობით, როგორიცაა ნიკელი, პალადიუმი ან პლატინა. პროცესი გამოიყენება ორგანული ნაერთების უჯერი ბმების გაჯერებისთვის. წარმოადგენს წყალბადის ატომების წყვილების დამატებას მოლეკულაში, ხშირად ალკენზე. კატალიზატორი საჭიროა, რათა რეაქცია იყოს გამოსავლიანი; კატალიზატორის გარეშე ჰიდრირება ხდება ძალიან მაღალ ტემპერატურაზე. ჰიდრირებით ნახშირწყალბადებში ჯერდება ორმაგი და სამმაგი ბმები.

File:CarvoneH2.png|კარვონის ჰიდრირება ჰომოგენური ვილკინსონის  კატალიზატორის გამოყენებით.
File:PhC2HH2.png|ფენილაცეტილენის ნაწილობრივი ჰიდრირება ლინდლარის კატალიზატორით.
File:ImineH2.png|იმინის ჰიდრირება ნიკელ-ალუმინის კატალიზატორით(ერთ-ერთი ხშირად გამოყენებადი ჰეტეროგენული კატალიზატორი).
File:ResorcinolH2.png|რეზორქინოლის ნაწილობრივი ჰიდრირება ნიკელ-ალუმინის კატალიზატორით.
File:SuccPdH2.png|მალონმჟავას ჰიდრირება.

## სქოლიო 
კატეგორია:ქიმიური რეაქციები
ქლორეთანი

**ქლორეთანი** (ასევე ცნობილი როგორც **ეთილის ქლორიდი**) —  ქიმიური ნაერთი ფორმულით CH3CH2Cl. არის უფერო, აქროლადი აირი (მაცივრებში სითხე), რომელსაც აქვს მსუბუქად ტკბილი სუნი.

## წარმოება
ქლორეთანი მიიღება ეთილენის ჰიდროქლორირებით.
:C2H4 + HCl → C2H5Cl

წარსულში სხვადასხვა დროს ქლოროეთანი იწარმოებოდა ეთანოლისა და მარილმჟავასგან, ან ეთანისა და ქლორისგან, მაგრამ, დღეისათვის, სინთეზის ეს ხერხები აღარ გამოიყენება.

## სქოლიო 
კატეგორია:ორგანული ნაერთები
კატეგორია:ქლორორგანული ნაერთები
კატეგორია:ჰალოალკანები
ისა ჰაბიბეილი

**ისა აქბერის ძე ჰაბიბეილი** (; დ. 16 ოქტომბერი, 1949, შარური, ნახიჩევანის ასსრ, აზერბაიჯანის სსრ) — აზერბაიჯანელი პოლიტიკოსი და საზოგადო მოღვაწე, პროფესორი, აზერბაიჯანის პარლამენტის წევრი, აზერბაიჯანის მეცნიერებათა ეროვნული აკადემიის ვიცე-პრეზიდენტი 2013 წლიდან.

## ბიოგრაფია 
ისა ჰაბიბეილი 1949 წლის 16 ოქტომბერს, ნახიჩევანის სსრ-ის შარურის რაიონში დაიბადა. დაამთავრა აზერბაიჯანის სახელმწიფო პედაგოგიური უნივერსიტეტის ნახიჩევანის ფილიალის ენისა და ლიტერატურის ფაკულტეტი.

ფილოლოგიურ მეცნიერებათა დოქტორი და პროფესორია. ათათურქის სახელობის კულტურის, ენისა და ისტორიის ორგანიზაციის წევრია. აზერბაიჯანის მწერალთა გაერთიანებისა და აზერბაიჯანის ჟურნალისტთა გაერთიანების წევრია.

1971 წლიდან მუშაობდა შარურის რაიონის სკოლაში მასწავლებლად. 1975 წლიდან — ნახიჩევანის სახელმწიფო უნივერსიტეტის მასწავლებლის, დოცენტის, სამეცნიერო პრორექტორის პოზიციაზე. 1996-2013 წლებში — ამავე უნივერსიტეტის რექტორის თანამდებობაზე.

2013 წლის აპრილიდან, აზერბაიჯანის მეცნიერებათა ეროვნული აკადემიის ვიცე-პრეზიდენტია.

## სქოლიო
კატეგორია:დაბადებული 16 ოქტომბერი
კატეგორია:დაბადებული 1949
კატეგორია:აზერბაიჯანელი პოლიტიკოსები
კატეგორია:აზერბაიჯანის მეცნიერებათა ეროვნული აკადემიის აკადემიკოსები
კატეგორია:ცოცხალი ადამიანები
კატეგორია:აზერბაიჯანის მილი მეჯლისის VI მოწვევის წევრები
გობრონიძე

საკუთარი სახელი **გობრონიძე** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე გობრონიძე — ქართველი პედაგოგი
* ალექსი გობრონიძე — საბჭოთა მილიციის გენერალ-მაიორი
* ევტიხი გობრონიძე — ქართველი ფსიქიატრი
* მოსე გობრონიძე — სამხედრო პირი


კატეგორია:ქართული გვარები
გივი გოგბაიძე

**გივი გოგბაიძე** (*ოგბაიძე*) — გიორგი სააკაძის თანამებრძოლი. ხალხური პოეზიის მიხედვით, თავი ისახელა მდინარე ქსნის ხეობაში მომხდარ სამდღიან ბრძოლაში (1625), როდესაც ქართველებმა გიორგი სააკაძის მეთაურობით თითქმის მთლიანად ამოჟლიტეს სპარსელთა ლაშქარი. ამ დამარცხებით სპარსელებმა დაკარგეს ის უპირატესობა, რაც მათ მარაბდის ბრძოლის გამარჯვებით მოიპოვეს. გივი თავისი პიროვნული სიმამაცისა და ძლიერების გამო ხალხურ პოეზიაში შედარებულია „ხართან“.

## ლიტერატურა
*ლეონიძე გ., ჩემი უბის წიგნაკიდან (შენიშვნები, დაკვირვებანი, ცნობები, მასალები), «ლიტერატურული გაზეთი», 1960, # 28; 
*ქართული ხალხური პოეზია. ისტორიული ლექსები, ტ. 11. შეადგინა, ვარიანტები და შენიშვნები დაურთო ქს. სიხარულიძემ, თბ., 1984; 
*ჯავახიშვილი ნ., ოგბაიძენი (საგვარეულოს ისტორიისათვის), თბ., 2005.

კატეგორია:ქართველი სახალხო გმირები
კატეგორია:XVII საუკუნის ქართველები
გოგებაშვილი

საკუთარი სახელი **გოგებაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* იაკობ გოგებაშვილი — ქართველი პედაგოგი, მწერალი, პუბლიცისტი
* ნოდარ გოგებაშვილი — ქართველი იმუნოლოგი


კატეგორია:ქართული გვარები
გიორგი მღებრიშვილი (მრავალმნიშვნელოვანი)

**გიორგი მღებრიშვილი** შეიძლება აღნიშნავდეს:

*გიორგი მღებრიშვილი —  საქართველოს შინაგან საქმეთა მინისტრი 2015 წლის 1 აგვისტოდან — 2017 წლის 13 ნოემბრამდე. 
*გიორგი მღებრიშვილი —    ქართველი ექიმი.
ევტიხი გობრონიძე

მინი
**ევტიხი გიორგის ძე გობრონიძე** (დ. 19 ნოემბერი [6 ნოემბერი], 1903, სოფ. გაღმა დვაბზუ, ახლანდელი ოზურგეთის მუნიციპალიტეტი — გ. 19 ივლისი, 1988, თბილისი) — ქართველი ფსიქიატრი. მედიცინის მეცნიერებათა დოქტორი (1946), პროფესორი (1947), საქართველოს მეცნიერებათა დამსახურებული მოღვაწე (1961), საქართველოს დამსახურებული ექიმი (1946). 

## ბიოგრაფია
1928 წელს დაამთავრა  ივანე ჯავახიშვილის სახელობის თბილისის სახელმწიფო უნივერსიტეტის სამკურნალო ფაკულტეტი. 1944-1968 წლებში იყო მიხეილ ასათიანის სახელობის ფსიქიატრიის სამეცნიერო-კვლევითი ინსტიტუტის დირექტორის მოადგილე სამეცნიერო დარგში, 1968-1978 წლებში – თბილისის სახელმწიფო სამედიცინო ინსტიტუტის ფსიქიატრიის კათედრის გამგე. 1978-1988 წლებში – ამავე კათედრის კონსულტანტი. შეისწავლიდა ნევროზებს, სიმპტომატურ ფსიქოზს, ალკოჰოლიზმს, ტოქსიკომანიას და მათი მკურნალობის მეთოდებს. მიღებული აქვს ლენინის ორდენი და სახელმწიფო ჯილდოები.

## ბიბლიოგრაფია
* 
* 
* 
* Über manche Fragen der Differentialdiagnostik der Schizophrenie, «Psychiatrie, Neurologie und medizinische Psychologie», 1965, H. 3;
* 

## ლიტერატურა
## რესურსები ინტერნეტში
კატეგორია:დაბადებული 1903
კატეგორია:დაბადებული 19 ნოემბერი
კატეგორია:გარდაცვლილი 19 ივლისი
კატეგორია:გარდაცვლილი 1988
კატეგორია:ქართველი ფსიქიატრები
ევტიხი
კატეგორია:მედიცინის მეცნიერებათა დოქტორები
კატეგორია:ქართველი პროფესორები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:საქართველოს სსრ-ის დამსახურებული ექიმები
კატეგორია:ოზურგეთის მუნიციპალიტეტში დაბადებულები
კატეგორია:საბჭოთა კავშირის კომუნისტური პარტიის წევრები
გობეჯიშვილი

საკუთარი სახელი **გობეჯიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გერმანე გობეჯიშვილი — ქართველი არქეოლოგი
* დავით გობეჯიშვილი — ქართველი სპორტსმენი (თავისუფალი ჭიდაობა)
* რამინ გობეჯიშვილი — ქართველი გეოგრაფი


კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ფრანგული ბრინჯაო

**ფრანგული ბრინჯაო** — ბრინჯაოს ერთ-ერთი სახე, რომელიც შეიცავს 91% სკილენძს, 2% კალას, 6% თუთიას, და 1% ტყვიას. ტერმინი „ფრანგული ბრინჯაო“ ასევე გვხვდება იაფ თუთიის სტატუეტებთან და სხვა მიმართულებებში, ჰგავს ნამვილ ბრინჯაოს. მისი შემადგენლობა როგორც წესი იყო 5 წილი ჰემატიტის ფხვნილი და 8 წილი ტყვიის ოქსიდი.

## სქოლიო
კატეგორია:ბრინჯაო
კატეგორია:სპილენძის შენადნობები
გლიპტიკა

**გლიპტიკა** ( 
ფაილი:Flower over wings seal MNB1926.jpg|სასაინდთა იმპერიის ბეჭედი. გლიპტიკის ნიმუში. ლუვრი.
ფაილი:Cameo August BM Gem3577.jpg|ავგუსტ ოქტავიანეს კუთვნილი კამეა
ფაილი:Egypte louvre 126 bague.jpg|რამზეს II-ის ბეჭედი
ფაილი:Sasanian intaglio Inv1972-392 CdM Paris.jpg|ინტალიო. სასანიდი შაჰი
ფაილი:Intaille en améthyste.JPG|ინტალიო. კარაკალის იმპერატორი 
ფაილი:Shah Jahan 0338.JPG|შაჰ-ჯაჰან II-ის ოფიციალური კამეა

## ლიტერატურა
*ბარნაველი ს., საქართველოს საბეჭდავები და სხვა გლიპტიკური მასალები, თბ., 1965; 
*ლორთქიფანიძე მ., საქართველოს სახელმწიფო მუზეუმის გემები, [წგ.] 1–4, თბ., 1954–67; 
*ლორთქიფანიძე მ., ძველი საქართველოს გლიპტიკური ძეგლების კორპუსი, თბ., 1969; 
*ლორთქიფანიძე მ., კოლხეთის ძველი წელთაღრიცხვის V–III სს. საბეჭდავი ბეჭდები, თბ., 1975; 
*ლორთქიფანიძე მ., უძველესი საბეჭდავი ბეჭდები იბერიიდან და კოლხეთიდან, თბ., 1981; 
*ჯავახიშვილი ქ., ურბნისის ნაქალაქარის გლიპტიკური ძეგლები (საქართველოს სახელმწიფო მუზეუმის გემები, V), თბ., 1972; 
*Максимова М. И., Геммы из некрополя Мцхеты-Самтавро, «ს. ჯანაშიას სახ. საქართველოს სახელმწ. მუზეუმის მოამბე», 1950, ტ. 16 B.